1.7. 92 De Europæiske Fællesskabers Tidende Nr. L 181/5 RÅDETS FORORDNING (EØF) Nr. 1763/92 af 29. juni 1992 om finansielt samarbejde af interesse for alle tredjelande i Middelhavsområdet RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under henvisning til forslag fra Kommissionen (?), . under henvisning til udtalelse fra Europa-Parlamentet (?), og ud fra følgende betragtninger: Til gennemførelse af en ny Middelhavspolitik vedtog Rådet på sin samling den 18. og 19. december 1990 en resolution om finansielt samarbejde af interesse for alle tredjelande i Middelhavsområdet; i denne resolution er der bl.a. enighed om at supplere de foranstaltninger, der gennemføres i henhold til de finans- protokoller, der er indgået med tredjelandene i Middel- havsområdet, med andre typer foranstaltninger, nemlig foranstaltninger, der strækker sig ud over det enkelte lands grænser, og foranstaltninger på miljøområdet; der bør fastsættes et program for en femårig periode (1992-1996); for så vidt angår de finansielle midler fra budgettet er et beløb på 230 mio. ECU nødvendigt til gennemførelse af det flerårige program, heraf 25 mio. ECU som risiko- villig kapital; for 1992 er det beløb, som skønnes nødvendigt inden for rammerne af de nuværende finan- sielle overslag, 46 mio. ECU; de beløb, der skal disponeres over til finansieringen af programmet for perioden efter 1992, skal indgå i Fælles- skabets gældende finansielle rammer; Rådet har besluttet, at der for den del af lånene, som Den Europæiske Investeringsbank, i det følgende benævnt »Banken«, på de betingelser, som den har fastsat i overensstemmelse med sine vedtægter, yder af sine egne midler til projekter på miljøområdet, skal ydes en rentegodtgørelse, og at der derfor bør afsættes et beløb af budgetmidlerne hertil; (') EFT nr. C 68 af 16. 3. 1991, s. 11, og EFT nr. C 48 af 22. 2. 1992, s. 16. () EFT nr. C 39 af 17. 2. 1992. der bør fastsætter regler, herunder forvaltningsmæssige regler, for samarbejdet vedrørende de foranstaltninger, som finansieres over budgettet; i forbindelse med lånetransaktioner, der omfatter rente- godtgørelse, hænger Bankens ydelse af lån af egne midler og ydelse af rentegodtgørelse over Fællesskabets budgetmidler  nødvendigvis sammen og betinger hinanden; Banken kan ifølge sine vedtægter ved en enstemmig afgørelse i bestyrelsen, i tilfælde hvor der foreligger en negativ udtalelse fra Kommissionen, beslutte at yde et lån af egne midler under forudsætning af at der ydes rentegodtgørelse; fremgangsmåden ved ydelse af rentegodtgørelse bør på denne baggrund under alle omstændigheder føre til en hurtig afgørelse, hvad enten godtgørelsen ydes eller eventuelt nægtes; der bør nedsættes et udvalg sammensat af repræsentanter for medlemsstaterne, som skal bistå Banken ved udfø- relsen af de opgaver, der påhviler den ved gennemfø- relsen af denne forordning; ' Traktaten indeholder ikke anden hjemmel for vedta- gelsen af denne forordning end artikel 235 — UDSTEDT FØLGENDE FORORDNING: Artikel 1 1. Til gennemførelse af den nye Middelhavspolitik træffer Fællesskabet foranstaltninger til supplering af de foranstaltninger, som finansieres i medfør af de finans- protokoller, der er indgået med tredjelandene i Middel- havsområdet. 2. Stk. 1 gælder for alle de tredjelande i Middelhav- sområdet, som Fællesskabet har indgået associerings- eller samarbejdsaftaler med. 3. For stærkere at understrege det regionale aspekt ved dette samarbejde, som ikke må begunstige et enkelt land uforholdsmæssigt, sørger Kommissionen for, at støtten fordeles ligeligt mellem de pågældende regioner og lande. Med henblik herpå foretager Kommissionen og Banken hvert år en evaluering af de finansielle midler, der er medgået til støtten, og af den regionale fordeling af dem. Artikel 2 1. Programmet har en varighed på fem år (1992-1996).